श्री नायडू ने आगे कहा कि सभी मोर्चों पर देश की तेजी से तरक्‍की के लिए समाज के सभी लोगों को विकास क‍हानी का हिस्‍सा होना चाहिए चाहे वे किसी भी जाति, धर्म, क्षेत्र के हों। उन्‍होंने कहा कि संक्षेप में कहें तो प्रधानमंत्री श्री नरेंद्र मोदी के नारा ‘ सबका साथ ,सबका विकास ’के पीछे यही दर्शन है। मंत्री महोदय ने कहा कि हमें स्‍वराज से देश को सुराज में ले जाने के लिए अशिक्षा, भेद भाव, फूट, आतंकवाद और राष्‍ट्र विरोध को भारत छोड़ो कहने की जरूरत है।